….. a atestatului de abilitare și a diplomei de doctor. Standardele, elaborate de CNATDCU și aflate în consultare, inițial, între 6-22 martie, au stârnit critici, inclusiv legate de perioada scurtă a consultărilor și absența unei "dezbateri reale" pe subiect.
Dezbaterile publice se vor desfășura la nivelul fiecărei comisii de specialitate CNATDCU, începând de miercuri, 27 martie, până în data dd 20 mai 2024. Potrivit anunțului făcut de minister, debaterea publică de mâine va începe la ora 14.00.
Propunerile de standarde minimale naționale pentru Abilitare, titlurile de Conferențiar și Profesor universitar și pentru Diploma de Doctor au fost puse inițial în consultare publică acum 20 de zile, Pe 19 martie, cu 3 zile înaintea finalizării perioadei de consultări, anunțul ministerului a fost actualizat cu precizarea că "ulterior acestei consultări publice standardele minimale naționale necesare și obligatorii vor fi aprobate prin ordin de ministru."
Standardele au atras recomandări, dar și critici în cadrul procedurilor de consultare publică. În chiar ultima zi, pe 22 martie, cele aferente domeniului chimie erau contestate de profesori ai Facultății de Chimie a Universității din București.
Iar luni Edupedu.ro a semnalat un memoriu al unei facultăți a Universității Al.I. Cuza din Iași, transmis săptămâna trecută, prin care erau ridicate obiecții față de standardele minimale pentru domeniile Sociologie, Științe Administrative și ale Comunicării, profesorii ieșeni obiectând totodată față de durata redusă a dezbaterii pe această temă: memoriul arăta că o consultare adecvată "a lipsit cu desăvârșire fiind impuse o serie de criterii fără niciun fel de argumentare sau de explicare a principiilor care au stat la baza delimitării acestora".
CITEȘTE ȘI: